Anjing pemburu bejar Alp

**Anjing pemburu bejar Alp** atau **''dachsbracke'' Alp** ialah satu baka anjing kecil daripada jenis anjing pemburu bau yang berasal dari Austria. Anjing pemburu bejar Alp dibiakbakakan untuk menjejak rusa terluka serta babi hutan, kelinci, dan rubah. Ia sangat cekap dalam mengikuti jejak walaupun sudah malis. Anjing pemburu bejar Alp adalah sangat teguh.

## Perihal

### Penampilan
Anjing kecil ini mempunyai kemiripan sedikit dengan *[[dachshund]]*, dengan tungkai pendek (namun lebih panjang daripada tungkai *dachshund*) dan tubuh panjang. Lapis bulunya padat, pendek, namun licin kecuali di bahagian ekor dan leher. Mata bulatnya mempunyai wajah bersemangat. Sebagai anjing sangat teguh, anjing pemburu bejar Alp jelas tegap dan mempunyai struktur bertulang besar.

Warna pilihan dalam pertandingan ialah merah rusa gelap dengan bulu hitam sedikit berselang-seli atau tanpa bulu hitam sedemikian. Hitam dengan tanda-tanda merah-perang di kepala, di dada, di tungkai, di kaki, dan di ekor juga diizinkan, serta bintang putih di dada (menurut American Rare Breed Association). Ketinggian unggul untuk anjing jantan ialah  dan ketinggian unggul untuk anjing betina pula ialah . Anggota dan kaki kuat, dengan cakar hitam dan jari ketat serta kulit kenyal kuat, merupakan ciri yang dicari oleh para hakim dalam pertandingan. Mereka juga mencari gaya jalan ligas. Lapis bulu atas patut sangat tebal, lapis bulu bawah pula padat, dan kedua-duanya rapat dengan tubuh.

Anjing pemburu bejar Alp berukuran seberat  dan berdiri setinggi  pada paras kelasa. Ia kerap dibandingkan dengan *dachshund* kerana kedua-duanya sangat serupa dari segi penampilan.

### Perangai
Baka ini yang digunakan secara cekap untuk menjejak rusa terluka dapat bekerja malah di rupa bumi mencabar dan di altitud tinggi. Ia dapat menjadi pendamping baik, walaupun ia terutamanya meruakan pemburu dan dibela kebanyakannya oleh para pemburu. Ia mempunyai keperibadian berani, mesra, dan cerdas. Kebanyakan anjing pemburu bejar Alp sangat baik dengan kanak-kanak dan baik juga dengan anjing dan haiwan peliharaan lain, walaupun mungkin menunjukkan kecenderungan pemangsaan kuat yang tipikal bagi banyak anjing pemburu bau.

## Sejarah
*Dachsbracke* Alp, seperti *[[bracke (nyahkekaburan)|bracke]]* lain, dapat dijejak kembali ke pertengahan abad ke-19. *Dachsbracke* dibiakbakakan untuk mengecil dengan menyilangkan anjing lebih besar dengan *dachshund*. Ia pernah menjadi kegemaran kerabat diraja Jerman. Semasa tahun 1880-an, *dachsbracke* Alp menemani Putera Mahkota Rudolf dari Habsburg dalam perjalanan perburuan ke Mesir dan ke Turki.

Persekutuan Kinologi Antarabangsa mengiktiraf anjing pemburu bejar Alp dalam Kumpulan 6, Anjing Pemburu Bau, Seksyen 2, *Hound* Bercawak dengan anjing pemburu bau gunung Bavaria dan anjing pemburu bau Hanover Satu-satu kelab kenel besar di dunia berbahasa Inggeris yang mengiktiraf anjing pemburu bejar Alp ialah United Kennel Club dalam Kumpulan Anjing Pemburu Bau-nya, tetapi pihak mereka menggunakan piawaian baka Persekutuan Kinologi Antarabangsa. Baka ini juga diiktiraf oleh sebilangan pejabat pendaftaran kecil, kelab perburuan, dan perniagaan pejabat pendaftaran berdasarkan Internet.

## Lihat juga
* Senarai baka anjing
* Anjing pemburu
* Anjing pemburu bau
* Anjing pemburu Finland
* Anjing pemburu bejar Westfalia
* *[[Drever]]* (juga dipanggil anjing pemburu bejar Sweden)

## Catatan

## Rujukan